Kaalud küttesüsteemi uuendamist? Anname nõu, millal investeering end ära tasub
#000000
Kui külmad ilmad käes ning kodu vajab ootamatult lisakütet, tehakse sageli kõige lihtsam valik: minnakse lähimasse ehituspoodi ja haaratakse koju kaasa odav elektripuhur või -radiaator. See võib küll lühikeseks ajaks ühe probleemi lahendada, kuid toob endaga kaasa ka teise: kõrged elektriarved.
#000001
Vanast õliradiaatorist või elektripuhurist märksa säästlikum lahendus on näiteks õhksoojuspump, mille paigaldamine võtab samuti aega vaid päeva või kaks. Soojuspumba esialgne investeering võib olla küll kümme korda suurem, ligi tuhat eurot, kuid kuna edaspidi on elektriarved märgatavalt väiksemad, tasub investeering end ka üsna kiiresti ära.
#000002
Räägime numbritest, palju on võimalik säästa?
#000003
Võrreldes elektriküttega on soojuspump kordades ökonoomsem. Õhk-õhk või õhk-vesi soojuspump kasutab elektriküttest keskmiselt 2-3 korda vähem elektrit. See tähendab, et kui elektriküttele kulus enne kuus 70 eurot, muutub õhksoojuspumbaga küttearve 20-30 euro suuruseks, tuues aastas säästu 480-600 eurot.
#000004
Kui seadet hästi hoida ja regulaarselt hooldada, on soojuspumba eluiga keskmiselt 15 aastat. Pumba ostu investeering tasub end ära aga juba kahe-kolme aastaga ja järgnevad kümmekond aastat on muretu kodusoojus garanteeritud.
#000005
Küttesüsteemi valikul tasub mõelda ka teistele teguritele kui raha. Kasutusmugavus, paigalduskiirus, kütmisele ja hooldamisele kuluv aeg on samuti olulised aspektid. Soojuspump teeb nii mitmeski mõttes teistele valikutele silmad ette.
#000006
Erinevalt põrandakütte või katlasüsteemide väljaehitamisest on paigaldus kiire ning ei nõua suuri ehitustöid. Võrreldes ahiküttega pole vaja muretseda küttepuude, suitsu, tuha ja tuleohu pärast ning kodu saab soojaks vaid ühe nupuvajutusega.
#000007
Kuidas leida enda kodule parimat lahendust?
#000008
Täpne tasuvusaeg ja investeeringu suurus sõltub aga konkreetse kliendi eripäradest. Enda kodule kõige sobivama lahenduse ja täpsema hinnangu saad siis, kui küsid pakkumist oma ala ekspertidelt.
#000009
Eesti Energia spetsialistid aitavad valida, kas sulle sobib kõige paremini õhk-õhk, õhk-vesi või maasoojuspump, annavad nõu erinevate mudelite osas ning teostavad kogu paigalduse professionaalselt. Lisaks teeme sulle hea pakkumise sobivale elektripaketile ning anname nõu riiklike toetuste osas.
#000010
Energiavampiirid sinu kodus ehk millised kodumasinad tarbivad enim elektrit?
#000011
Tihti kipume suurenenud energiakuluga seostama liiga soojaks köetud tuba või kauaks põlema jäetud tulesid. Tegelikeks „süüdlasteks“ võivad olla hoopis kolmas grupp elektritarbijaid, mille peale esimese hooga tulla ei oskagi – ööpäevaringselt vooluvõrku ühendatud elektroonilised seadmed.
#000012
Kuigi praegune ilmaprognoos veebruariks on Euroopa elektrihindadele soodne, siis tuleb gaasivarude kasutamisel olla jätkuvalt säästlik. Gaasihoidlate täituvus on järgmise talve toimetuleku kontekstis määrava tähtsusega.
#000014
Eesti Energia pakub nüüdsest koduklientidele universaalteenusest soodsamat taastuvelektrit
#000015
Eesti Energia langetas oma rohelise pikaajalise fikseeritud hinnaga elektripaketi hinda. Piiratud mahus pakkumisena on võimalik elektrihind seitsmeks aastaks fikseerida tasemel 15,49 s/kWh, mis on universaalteenusest 20% soodsam.
#000016
Oled Eesti Energia loodud energiatarkuse saidil, kus jagame ajakohast infot energiamaailmas toimuva kohta ja aitame teha paremaid energiaalaseid otsuseid. Ootame teie küsimusi ja teemade ettepanekuid e-posti aadressil blog@energia.ee
#000017